ΚΑΝΟΝΙΣΜΟΣ (ΕΚ) αριθ. 1293/97 ΤΗΣ ΕΠΙΤΡΟΠΗΣ της 3ης Ιουλίου 1997 για έβδομη τροποποίηση του κανονισμού (ΕΚ) αριθ. 413/97 για τη θέσπιση έκτακτων μέτρων στήριξης της αγοράς στον τομέα του χοιρείου κρέατος στις Κάτω Χώρες

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΟΚ) αριθ. 2759/75 του Συμβουλίου, της 29ης Οκτωβρίου 1975, περί κοινής οργανώσεως αγοράς στον τομέα του χοιρείου κρέατος (1), όπως τροποποιήθηκε τελευταία από τον κανονισμό (ΕΚ) αριθ. 3290/94 (2), και ιδίως το άρθρο 20,

Εκτιμώντας:

ότι, λόγω της εμφανίσεως κλασικής πανώλης των χοίρων σε ορισμένες περιοχές παραγωγής στις Κάτω Χώρες, έχουν θεσπισθεί έκτακτα μέτρα στήριξης της αγοράς του χοιρείου κρέατος γι' αυτό το κράτος μέλος από τον κανονισμό (ΕΚ) αριθ. 413/97 της Επιτροπή (3), όπως τροποποιήθηκε τελευταία από τον κανονισμό (ΕΚ) αριθ. 1067/97 (4) 7

ότι, λόγω των προβλημάτων δυναμικότητας στις μονάδες επεξεργασίας υπολοίπων, το μέσο βάρος των επιλέξιμων χοιριδίων αυξήθηκε προσωρινά 7 ότι τα προβλήματα αυτά παραμένουν και δικαιολογείται συνεπώς να παραταθεί η διάταξη αυτή 7 ότι, λόγω του ιδίου προβλήματος, δεν ήταν δυνατόν να μεταποιηθεί το αίμα και τα υποπροϊόντα των σφαγμένων χοίρων αμέσως μετά τη σφαγή και ότι δικαιολογείται να επιτραπεί, από τις 5 Ιουνίου 1997, η αποθήκευση των προϊόντων αυτών πριν από την οριστική τους μεταποίηση 7

ότι, λόγω της συνεχίσεως των κτηνιατρικών και εμπορικών περιορισμών που θεσπίστηκαν από τις ολλανδικές αρχές, πρέπει να συμπεριληφθούν οι χοιρομητέρες αναπαραγωγής στο καθεστώς της ενισχύσεως που προβλέπεται από τον κανονισμό (ΕΚ) αριθ. 413/97 και να αυξηθεί ο αριθμός των χοίρων προς πάχυνση, των χοιριδίων, των νεαρών χοιριδίων και των πολύ νεαρών χοιριδίων που μπορούν να παραδοθούν στις αρμόδιες αρχές, επιτρέποντας με τον τρόπο αυτό τη συνέχιση των έκτακτων μέτρων στις επόμενες εβδομάδες 7

ότι πρέπει να προσαρμοσθεί η χορηγούμενη ενίσχυση κατά την παράδοση των διαφόρων κατηγοριών χοιριδίων στην παρούσα κατάσταση της αγοράς, λαμβάνοντας υπόψη την πτώση των τιμών της αγοράς 7

ότι η ταχεία και αποτελεσματική εφαρμογή των έκτακτων μέτρων στήριξης της αγοράς είναι από τα καλύτερα μέσα καταπολεμήσεως της διαδόσεως της κλασικής πανώλης των χοίρων 7 ότι δικαιολογείται, συνεπώς, να εφαρμοσθούν οι περισσότερες διατάξεις που προβλέπονται από τον παρόντα κανονισμό από τις 18 Ιουνίου 1997 7

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης χοιρείου κρέατος,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Ο κανονισμός (ΕΚ) αριθ. 413/97 τροποποιείται ως εξής:

1. Το άρθρο 1 τροποποιείται ως εξής:

α) το δεύτερο εδάφιο της παραγράφου 2 αντικαθίσταται από το ακόλουθο:

«Κατά παρέκκλιση από τις διατάξεις της συνδυασμένης ονοματολογίας, το βάρος των χοιριδίων, κατά την περίοδο από 23 Μαΐου έως 3 Αυγούστου 1997, δύναται να υπερβεί τα 50 χιλιόγραμμα.»

β) προστίθεται η ακόλουθη παράγραφος 5:

«5. Από τις 18 Ιουνίου 1997, οι παραγωγοί δύνανται να δικαιούνται, μετά από αίτησή τους, ενισχύσεως που χορηγείται από τις αρμόδιες ολλανδικές αρχές κατά την παράδοση σ' αυτές, χοιρομητέρων αναπαραγωγής που υπάγονται στον κωδικό ΣΟ 0103 92 11, βάρους ίσου ή ανώτερου από 160 χιλιόγραμμα κατά μέσο όρο ανά παρτίδα.»

γ) η παρούσα παράγραφος 5 γίνεται παράγραφος 6.

2. Το άρθρο 4 τροποποιείται ως εξής:

α) στην παράγραφο 4, τα ποσά «55 Ecu», «47 Ecu», «40 Ecu» και «38 Ecu» αντικαθίστανται αντιστοίχως από τα ποσά «45 Ecu», «37 Ecu», «30 Ecu» και «28 Ecu» 7

β) προστίθεται η ακόλουθη παράγραφος:

«5. Η ενίσχυση που αναφέρεται στο άρθρο 1 παράγραφος 5 ισούται, με παράδοση των ζώων στο αγρόκτημα, με την ενίσχυση που καθορίζεται σύμφωνα με τις διατάξεις της παραγράφου 1, μειωμένη κατά 30 %.

Η ενίσχυση υπολογίζεται με βάση το διαπιστωθέν σφαγμένο βάρος. Εντούτοις, όταν τα ζώα δεν ζυγίζονται ζωντανά, η ενίσχυση πολλαπλασιάζεται με το συντελεστή 0,78 %.»

3. Το παράρτημα Ι αντικαθίσταται από το παράρτημα του παρόντος κανονισμού.

4. Στο παράρτημα ΙΙΙ, προστίθεται το ακόλουθο σημείο:

«8. Κατά παρέκλιση από τις διατάξεις που αναφέρονται στο στοιχείο 2, το αίμα και τα παραπροϊόντα δύνανται να αποθηκευθούν σε ψυκτική εγκατάσταση ή σε άλλο χώρο αποθηκεύσεως πριν από τη μεταφορά τους προς τη μονάδα επεξεργασίας υπολοίπων, με τήρηση των διατάξεων μεταφοράς που αναφέρονται στο σημείο 2 και πρέπει να τηρούνται οι διατάξεις μεταφοράς που αναφέρονται στο σημείο 2 και να καταχωρούνται λογιστικά οι είσοδοι και οι έξοδοι στους χώρους αυτούς.»

Άρθρο 2

Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.

Εντούτοις, οι διατάξεις που προβλέπονται στο άρθρο 1 παράγραφος 1, σημείο 2 στοιχείο β) και σημείο 3 εφαρμόζονται από τις 18 Ιουνίου 1997 και οι διατάξεις που προβλέπονται στο σημείο 4 από τις 5 Ιουνίου 1997.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 3 Ιουλίου 1997.

Για την Επιτροπή

Franz FISCHLER

Μέλος της Επιτροπής

(1) ΕΕ αριθ. L 282 της 1. 11. 1975, σ. 1.

(2) ΕΕ αριθ. L 349 της 31. 12. 1994, σ. 105.

(3) ΕΕ αριθ. L 62 της 4. 3. 1997, σ. 26.

(4) ΕΕ αριθ. L 156 της 13. 6. 1997, σ. 8.

ΠΑΡΑΡΤΗΜΑ

«ΠΑΡΑΡΤΗΜΑ Ι

ΑΝΩΤΑΤΟΣ ΑΡΙΘΜΟΣ ΖΩΩΝ ΑΠΟ ΤΙΣ 18 ΦΕΒΡΟΥΑΡΙΟΥ 1997

>ΘΕΣΗ ΠΗΝΑΚΑ>